આમ આવી વાતો સાંબળતા જોત જોતામા અમે ડેનાલી પહોંચ્યા. ઉત્તર અમેરીકા ખંડનુ સૌથી ઉંચુ શીખર – માઉન્ટ મેકેન્લી (૨૦,૮૦૦ ફુટ)ડેનાલી નેશનલ પાર્કમા છે. પાર્કનો વીસ્તાર છે ૬ મીલીયન એકર્સ – જેમા માત્ર ૯૦ માઈલનો જ રસ્તો બનાવેલો છે, એ પૈકી ડામરનો રસ્તો તો માત્ર વીસેક માઈલ જ. બાકીના ભાગની મુલાકાત લેવા માટે પાર્કની બસોમા જવુ પડે. અહી ચારે બાજુ જાત-જાતની berries ઉગેલી જોવા મળી. થોડી જંગલી blue-berries ચુંટીને ખાધી! એક નાની હાઈક લઈને બીવરે બનાવેલા એક ડેમની મુલાકાત લીધી. પાર્કની બસની ટુર દરમીયાન બે જગ્યાએ ગ્રીઝલી બેર જોવા મળ્યા – ફેરો સફળ થઈ ગયો :). એક જગ્યાએ માતા અને બે બચ્ચાની ત્રીપુટી જોઈ, અને બીજુ એક ગ્રીઝલી એકલુ હતુ. તે ઉપરાંત રૈનડીયર અને બીજા ઘણા પ્રાણીઓ જોયા. ટ્રી લાઈન અહી ૩,૦૦૦ ફુટ સુધી જ હોય છે – એ નવું જાણવા મળ્યુ.